**KO TRAV'CA SE KOSI**

Ko sonce posije na sveže poti

in v toplem se žarku rosa zgubi,

zapojejo fantje iz bližnje vasi,

tidrala, tidreja, drijadrom.

So kose oprtali si prek rame,

po travniku sveže trave dehte,

grabljice vesele nasproti hite,

tidrala, tidreja, drijadrom.

Ko v hladen večer bo zatonil spet dan,

zadremala v noč bo mirna ravan,

le kosci pod okenci še zapojo,

tidrala, tidreja, drijadrom.